2015 թվականի հունվարին Նարեկ Սարգսյանը հայտարարեց, որ կառուցապատման աշխատանքները կսկսվեն արդեն այդ տարի` 2015-ին: Կառուցապատման աշխատանքները չսկսվեցին, իհարկե: 2016 թվականի փետրվարին կառավարությունը կրկին վերը նշված` Երեւանի Աբովյան, Փավստոս Բուզանդ, Եզնիկ Կողբացի եւ Արամի փողոցներով պարփակված տարածքի նկատմամբ «գերակա շահ» ճանաչեց, որը 2009-ին արդեն իսկ ճանաչվել էր գերակա շահ: Պատճառաբանությունն այն էր, որ «տարածքում առկա մեծածավալ ինքնակամ շինությունների, նաեւ գույքային միավորների նկատմամբ հավակնություններ ունեցող անձանց շրջանակի եւ իրավական կարգավիճակի» հարցում անորոշություններ կան: